213.

Na osnovu člana 13 stav 6 Zakona o porezu na dobit pravnih lica ("Službeni list RCG", broj 65/2001), ministar finansija donosi

PRAVILNIK

O RAZVRSTAVANJU OSNOVNIH SREDSTAVA PO GRUPAMA I METODAMA ZA UTVRĐIVANJE AMORTIZACIJE

("Službeni list Republike Crne Gore", br. 028/02 od 13.06.2002)

OSNOVNE ODREDBE

Član 1

Ovim pravilnikom uređuje se način razvrstavanja osnovnih sredstava po grupama i metode za utvrđivanje amortizacije osnovnih sredstava za poreske svrhe.

Član 2

Amortizaciji podliježu osnovna sredstva koja obuhvataju materijalna i nematerijalna sredstva čiji je vijek trajanja duži od jedne godine i čija vrijednost prelazi 200 EUR-a, osim zemljišta i umjetničkih djela.

Član 3

Obračun amortizacije osnovnih sredstava se vrši na obrascu "OA" koji je odštampan uz ovaj pravilnik i čini njegov sastavni dio.

RAZVRSTAVANJE OSNOVNIH SREDSTAVA PO GRUPAMA I STOPAMA AMORTIZACIJE

Član 4

Osnovna sredstva koja podliježu amortizaciji razvrstavaju se po grupama i stopama amortizacije utvrđenim članom 13 stav 3 Zakona o porezu na dobit pravnih lica ("Službeni list RCG", broj 65/2001), i to:

-----------------------------------------------------------------------------------

Broj grupe      Šifra    Vrsta imovine                      Amortizaciona stopa u %

-----------------------------------------------------------------------------------

   1              2            3                                         4

-----------------------------------------------------------------------------------

                01       1. Asfaltne površine

                01       2. Avionske piste

   I            01       3. Brane za akumulaciju voda                    5

                01       4. Cijevi za gasovod

                01       5. Dokovi za vezivanje brodova

                01       6. Parkovi

                01       7. Elektrane

                01       8. Električni dalekovodi

                01       9. Eskalatori-pokretne stepenice

                01       10. Hangari

                01       11. Lukobrani

                01       12. Marine

                01       13. Mostovi

                01       14. Nadvožnjaci i vijadukti

                01       15. Naftovodi

                01       16. Odvodni i dovodni kanali

                01       17. Oprema za informatičku infrastrukturu

                             Yupak, Internet)

                01       18. Oprema za proizvodnju i distribuciju

                             električne energije, gasa,

                             toplote i vode

                01       19. Parking površine

                01       20. Prirodna nalazišta vode i banje

                01       21. Putevi i auto-putevi

                01       22. Ribnjaci

                01       23. Skladišta i rezervoari

                01       24. Solane

                01       25. Sportski objekti (stadioni, bazeni,

                             sportske hale)

                01       26. Silosi na poljoprivrednim dobrima

                01       27. Tuneli

                01       28. Vodovodi i cjevovodi

                01       29. Željeznička infrastruktura

                01       30. Zgrade

                02       1. Avioni

                02       2. Automobili

   II           02       3. Brodovi i ostali plovni objekti              15

                02       4. Elektrane manje od 15 megavata

                02       5. Klima uređaji

                02       6. Liftovi

                02       7. Bojleri

                02       8. Namještaj u brodovima

                02       9. Medicinska oprema

                02       10. Ograde

                02       11. Oprema za kancelariju

                02       12. Oprema za proizvodnju i distribuciju

                             solarne energije

                02       13. Tankovi za čuvanje nafte

                02       14. Tankovi za čuvanje vode

                02       15. Vagoni

                02       16. Vinogradi

                02       17. Voćnjaci

                03       1. Alati i inventar

                03       2. Autobusi

                03       3. Oprema za termo-elektrane                    20

   III          03       4. Oprema za proizvodnju mlijeka

                            i mliječnih proizvoda

                03       5. Fiskalne kase za praćenje poreza

                03       6. Fliperi

                03       7. Hladnjače za povrće

                03       8. Kalkulatori

                03       9. Kamioni i prikolice

                03       10. Laboratorijska oprema

                03       11. Mašine za čišćenje žitarica

                03       12. Oprema za fotokopiranje

                03       13. Namještaj koji nije pomenut

                             na drugim mjestima

                03       14. Oprema za istraživanje

                03       15. Postrojenja za pravljenje betona

                03       16. Pokretna oprema za proizvodnju

                             električne energije (agregati i sl.)

                03       17. Radari

                03       18. Televizijske antene

                03       19. Sva ostala osnovna sredstva koja nijesu

                             posebno naznačena u drugim grupama

                04       1. Namještaj u avionima

                04       2. Oprema za kontrolu zagađenja

   IV                       vazduha i vode -nelicencirana                25

                04       3. Oprema za emitovanje radio i tv programa

                04       4. Oprema za naftne bušotine

                04       5. Oprema za obradu rude

                04       6. Rezervni djelovi za avione

                04       7. Telegrafska i telefonska oprema

                            (žice i razni kablovi)

                05       1. Automobili za iznajmljivanje ili lizing

                            i taksi vozila

   V            05       2. Bilbordovi                                   30

                05       3. Branici za puteve i pruge

                05       4. Električne reklame

                05       5. Elektronska oprema za procesiranje podataka

                            (kompjuteri) i sistemski i

                            aplikacioni softveri

                05       6. Filmovi

                05       7. Televizijske reklame i spotovi

                05       8. Građevinska pokretna oprema

                05       9. Kalupi za livenje

                05       10. Knjige u biblioteci koje se iznajmljuju

                05       11. Industrijski noževi

                05       12. Oprema za sječu drveća

                05       13. Platforme u moru

                05       14. Platno (tepisi, zastori, zavjese, itisoni

                             i sl.)

                05       15. Pokretna oprema koja koristi električnu

                             energiju (bušilica, brusilica i sl.)

                05       16. Pokretni kampovi

                05       17. Skeneri za bar kod

                05       18. Traktori

                05       19. Uniforme                                    05

                         20. Video igre-na novčić

                05       21. Video trake, CD,  DVD i sl.                 05

                         22. Osnovno saldo

-----------------------------------------------------------------------------------

METODE UTVRĐIVANJA AMORTIZACIJE

Član 5

Amortizacija za osnovna sredstva razvrstana u prvu grupu amortizacije obračunava se primjenom proporcionalne metode za svako sredstvo posebno.

Iznos godišnjeg umanjenja vrijednosti osnovnih sredstava po osnovu amortizacije iz stava 1 ovog člana, jednak je jednoj dvadesetini (1/20, odnosno 5%) nabavne cijene osnovnog sredstva uvećane za vrijednost ulaganja koja prelaze 5% nabavne cijene.

Član 6

Amortizacija za osnovna sredstva razvrstana u grupe amortizacije od II do V obračunava se primjenom degresivne metode na ukupnu vrijednost sredstava razvrstanih po pojedinoj grupi.

Amortizacija iz stava 1 ovog člana obračunava se na iznos neotpisane vrijednosti osnovnih sredstava grupe (u daljem tekstu: saldo grupe) utvrđene na kraju prethodne godine, uvećane za vrijednost kupljenih i umanjene za vrijednost prodatih osnovnih sredstava iz te grupe tokom godine, pomnožene amortizacionom stopom te grupe.

Umanjenje na ime amortizacije na kraju godine oduzima se od salda grupe i neotpisana vrijednost predstavlja početni saldo grupe u narednoj godini.

Član 7

Ako vrijednost po osnovu prodaje svih osnovnih sredstava u toku poreske godine za grupe amortizacije od II do V prelazi saldo grupe, iznos koji prelazi tu vrijednost uključuje se u oporezivi prihod i saldo grupe na kraju godine jednak je nuli.

Član 8

Ako je vrijednost po osnovu prodaje svih osnovnih sredstava iz grupe amortizacije od II do V u toku poreske godine manja od salda grupe na kraju godine, ostatak salda grupe umanjuje se na teret rashoda.

Član 9

Ako je krajnji saldo pojedine grupe amortizacije od II do V manji od 1.000 EUR-a cjelokupan saldo te grupe podliježe umanjenju koje se iskazuje kao rashod i saldo grupe iznosi nula.

Član 10

Umanjenje salda grupe po osnovu amortizacije za sredstva iz grupe amortizacije od II do V vrši se na osnovu izdataka za popravke osnovnih sredstava iz svake grupe.

Ako stvarni iznos troškova popravke osnovnih sredstava iznosi do 5% salda pojedine grupe amortizacije od II do V tokom godine, isti padaju na teret rashoda poslovanja.

Ako stvarni iznos troškova popravki iz stava 1 ovog člana iznosi više od 5% od iznosa salda grupe na kraju godine, povećava se saldo grupe za iznos ulaganja.

Član 11

Amortizacija nematerijalnih sredstava kao što su: koncesije, patenti, autorska prava, franšiza i druga prava vrši se primjenom proporcionalne metode na osnovu vijeka trajanja tih ulaganja.

Osnovicu za obračun amortizacije iz stava 1 ovog člana čine ulaganja za razvoj i nabavku te imovine.

Član 12

Osnovica za obračun amortizacije kod eksploatacije prirodnih bogatstava čini vrijednost svih troškova istraživanja i razvoja, uključujući kamatu nastalu po osnovu tih ulaganja.

Amortizacija prirodnih bogatstava za tekuću godinu utvrđuje se na način što se na nabavnu vrijednost ulaganja iz stava 1 ovog člana primjenjuje procenat koji se dobija iz odnosa proizvodnje prirodnog bogatstva u poreskoj godini i ukupnih procijenjenih potencijala tog nalazišta.

ZAVRŠNA ODREDBA

Član 13

Ovaj pravilnik stupa na snagu osmog dana od dana objavljivanja u "Službenom listu RCG".


Broj: 04-534/1

Podgorica, 6. juna 2002. godine

Ministar,

Miroslav Ivanišević, s.r.

Obrazac OA

****